b'\n_START_ARTICLE_\nUusi kansanarmeija\n_START_PARAGRAPH_\nUusi kansanarmeija (tagalogiksi Bagong Hukbong Bayan, engl. New People\'s Army, NPA) on Filippiinien kommunistisen puolueen aseellinen siipi. Maolainen NPA k\xc3\xa4y sissisotaa Filippiinien hallitusta vastaan. Armeija perustettiin 29. maaliskuuta 1969. Enimmill\xc3\xa4\xc3\xa4n armeijan riveiss\xc3\xa4 oli 1980-luvulla 25\xc2\xa0000 taistelijaa, nyky\xc3\xa4\xc3\xa4n arviolta 8\xc2\xa0000._NEWLINE_Yhdysvallat ja Euroopan Unioni ovat luokitelleet NPA:n terroristij\xc3\xa4rjest\xc3\xb6ksi.\n_START_SECTION_\n"Toinen suuri korjausliike"\n_START_PARAGRAPH_\n1990-luvulla liikkeess\xc3\xa4 kritisoitiin 1980-luvun virheit\xc3\xa4, mik\xc3\xa4 johti "toiseen suureen korjausliikkeeseen" (1992-1998), jonka lopulla tehtiin valtava sis\xc3\xa4inen puhdistus: tuhansia taistelijoita ja j\xc3\xa4seni\xc3\xa4 surmattiin Filippiinien armeijan vakoojina._NEWLINE_Gloria Macapagal-Arroyon Filippiinien hallitus on ajoittain neuvotellut NPA:n edustajien kanssa Euroopassa._NEWLINE_Poliisin mukaan NPA:lla oli tammikuussa 2008 en\xc3\xa4\xc3\xa4 57\xc2\xa0000 j\xc3\xa4sent\xc3\xa4, koska vuonna 2007 tuhottiin 13 sissien tukikohtaa. NPA on taistellut 69:ss\xc3\xa4 Filippiinien 81 maakunnasta vuoden 1969 j\xc3\xa4lkeen. 40\xc2\xa0000 ihmist\xc3\xa4 on kuollut konfliktissa.\n_START_SECTION_\nArmahdus\n_START_PARAGRAPH_\nPresidentti Gloria Macapagal-Arroyo julisti 5. syyskuuta 2007 kommunistisen puolueen ja NPA:n j\xc3\xa4senille ym. armahduksen, joka ei kuitenkaan koske raiskauksia, kidutusta, huumesalakuljetusta, kidnappausta lunnaita varten yms., mutta lain muotoilu kongressissa on viel\xc3\xa4 kesken (29. lokakuuta 2008).'